Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14827

b) gondoskodnia kell róla, hogy a HF légiforgalmi állomás rendelkezzen a helyes SELCAL-kóddal úgy, hogy átmenetileg összeköttetést létesít a HF légiforgalmi állomással, mialatt a légijármű még az VHF fedés- területen belül található. Megjegyzés. - A repülési terv kitöltésére vonatkozó előírásokat a "Légiforgalmi Szolgálatok Eljárásai - Légiforgalmi Irányítás Szervezés" /PANS-ATM/ (Doc 4444) kiadvány tartalmazza. 5.2.4.3 Repülés előtti ellenőrzés 5.2.4.3.1 PANS. - A légijármű-állomás lépjen összeköttetésbe az illetékes légiforgalmi állomással és kérjen repülés előtti SELCAL ellenőrzést, és ha szükséges, adja meg a SELCAL-kódját. 5.2.4.3.2 PANS. - Amikor elsődleges és másodlagos frekvenciákat jelöltek ki, a SELCAL ellenőrzést rendes körülmények között először a másodlagos, azután az elsődleges frekvencián kell elvégezni. A légjármű- állomás ezután készen áll a folyamatos közlemény-váltásra az elsődleges frekvencián. 5.2.4.3.3 PANS. - Ha a repülés előtti ellenőrzés során kiderül, hogy akár a földi, akár a fedélzeti SELCAL berendezés működésképtelen, akkor a légijárműnek lehetőség szerint folyamatosan figyelnie kell további repülése során, egészen addig, amíg a SELCAL ismét használhatóvá válik. 5.2.4.4 Az összeköttetés felvétele 5.2.4.4.1 PANS. - Ha egy légiforgalmi állomás SELCAL használatával kezdeményez hívást, a légijármű a rádió-hívójelével és a "GO AHEAD" ("JÖHET A KÖZLEMÉNYE") kifejezéssel kell, hogy válaszoljon. 5.2.4.5 Útvonal-repülés során alkalmazandó eljárások 5.2.4.5.1 PANS. - A légijármű-állomásnak gondoskodnia kell róla, hogy az illetékes légiforgalmi állomások értesüljenek arról, hogy SELCAL figyelést hozott létre vagy tart fenn. 5.2.4.5.2 PANS. - Ha a körzeti léginavigációs egyezmények ezt így írják elő, a légjárműtől az előre tervezett jelentések továbbításának kérését a légiforgalmi állomás SELCAL használatával is kezdeményezheti. 5.2.4.5.3 PANS. - Mihelyt egy bizonyos légijármű-állomás SELCAL figyelést hozott létre, a légiforgalmi állomások lehetőleg a SELCAL-t használják akkor, amikor a légijárművet hívniuk kell. 2007/70/II. szám 5.2.4.5.4 PANS. - Abban az esetben, ha a SELCAL jelre nem érkezik válasz az elsődleges frekvencián végrehajtott két hívás és a másodlagos frekvencián végrehajtott további két hívás után sem, akkor a légiforgalmi állomásnak vissza kell térnie az élőszóban történő híváshoz. 5.2.4.5.5 PANS. - Hálózatban üzemelő állomásoknak azonnal tájékoztatniuk kell egymást, ha egy földi, vagy egy fedélzeti SELCAL berendezés működésében zavar áll be. Hasonlóképpen, a légijármű (vezetője) is gondoskodjon arról, hogy a repülésével kapcsolatban álló légiforgalmi állomás azonnal tudomást szerezzen a fedélzeti SELCAL berendezésének bármilyen meghibásodásáról, és arról, hogy a továbbiakban élőszóban kell hívnia a légijárművet. 5.2.4.5.6 PANS. - Minden állomást értesíteni kell akkor, amikor a SELCAL berendezés újra működőképessé válik. 5.2.4.6 SELCAL-kódok kiosztása a légijárművek részére 5.2.4.6.1 PANS. - Elméletben, a SELCAL-kód a légijárművön a rádió-távbeszélő hívójelhez kell, hogy kötődjön, vagyis ha a rádió-hívójelben járatszámot (szolgálati számot) használnak, a SELCAL-kódot a légijárművön a járatszám mellett kell bejegyezni. Minden egyéb esetben a SELCAL-kódot a légijárművön a légijármű lajstromjele mellett kell bejegyezni. Megjegyzés. - A járatók világszerte egyre gyakrabban használják a légitársaság nevének rövidítését és a járat szolgálati számát rádiót-ávbeszélő hívójelnek. A légijárművön található SELCAL berendezésnek ezért olyannak kell lennie, amely lehetővé teszi, hogy egy adott kódot a légijármű járatszámához rendeljenek, vagyis olyan berendezésre van szükség, amely képes a kód-kombinációk átállítására. A jelenlegi állapot szerint azonban sok légijárművön a SELCAL berendezés egy-kódos típusú, és az ilyen légijárművek nem tudják teljesíteni a fenti alapelvet. Ez nem zárhatja ki a járatszám típusú hívójelek használatát egy ilyen felszereléssel rendelkező légijárművön, ha ezt a fajta hívójelet kívánják használni, de alapvetően fontos, hogy ha egy-kódos típusú fedélzeti berendezést használnak járatszám típusú rádió-hívójellel együtt, akkor a földi állomásokat tájékoztatni kell minden egyes repülés esetén, hogy milyen SELCAL-kód áll rendelkezésre a légijárművön. 5.3 Vészhelyzeti és sürgősségi rádiótávbeszélő eljárások 5.3.1 Általános rész Megjegyzés. - Az 5.3 pontban leírt vészhelyzeti és sürgősségi eljárások a rádió-távbeszélő használatára vonatkoznak. Az ITU Rádió Szabályzat S30 cikkelye és az S13 Függelék előírásai általánosan alkalmazhatóak, kivéve, hogy az S30.9 lehetővé teszi más eljárások alkalmazását is ott, ahol kormányzati szinten különleges egyezményeket kötöttek, valamint alkalmazhatóak a légijármű állomások és a tengerészeti mozgó szolgálat állomásai közötti rádiótávbeszélő összeköttetések esetére is. 5.3.1.1 Minden vészhelyzettel, vagy sürgősségi állapottal, körülménnyel kapcsolatos közlemény vészhelyzeti és sürgősségi forgalmazásnak minősül. A vészhelyzeti és a sürgősségi körülmények az alábbiak szerint kerültek meghatározásra:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes